paragraph_text: U razdoblju od 1972. do 1983. godine hrvatskim piscima ovoga podneblja, s javno iskazanom sviješću o vlastitu pripadanju - i radi toga obilježenih političkim žigom nepodopštine - upadljivo nema mjesta na stranicama ovoga književnoga glasila, izuzimajući među njima stalne ili povremene ostvaraje pojedinih, pažljivo izdvojenih pojedinaca, po mjeri i sukladno nakanama i potrebama političkih moćnika, što se primjerice, zrcali i u tematskom broju u povodu smrti Josipa Broza Tita, ali i dr.